Klemmet Hammen

Klemmet Hammen (født 3. mai 1902 i Froland, død 23. april 1978) var en norsk journalist, forfatter, dikter og lokalhistoriker fra Froland i Aust-Agder. Han var broren til forfatteren Olaf Hammen. 
Hammen vokste opp på bruket Hammen som var Frolands nordligste bebodde sted, og begynte tidlig å arbeide på gårdsbruket. I årenes løp arbeidet han i skogen, på et teglverk og en reperbane før han etterhvert ble kjøpmann i Øyestad ved Arendal dit familien hadde flyttet i 1912. Mens han var kjøpmann, var han også forretningsfører for bladet Egden i åtte år i 1930-årene. Hammen arbeidet som journalist i Den Vestlandske Tidende store deler av livet, og var dessuten med på å starte historielaget i Øyestad.
I 1919 fulgte han i broren Olafs fotspor da han ble medlem av godtemplarbevegelsen. I flere år var han aktiv som distriktsstudieleder og medarbeider i Aust-Agder fylkesavholdsnemnd. I 1951 var han medlem i hovednemnda i Aust-Agder, og han skrev jubileumsskriftet til nemndas 25-årsjubileum i 1972. Boken Den gode strid som ble utgitt i 1976 inneholder dikt og sanger tilknyttet avholdsarbeidet.
Klemmet Hammen døde 23. april 1978 og ble begravet sammen med konen Ingeborg på Bjorbekk kirkegård i Arendal.


== Bibliografi ==
I tillegg til en rekke småskrift om avholdsarbeidet har han utgitt:

1925: Under bleke stjerner, dikt
1926: Brest, skuespill
1931: Framtida, samling av vers og korte stykker
1932: Små historier om Bjørnson
1935: Rød vilje
1950: Øyestad-sangen
1965: Arendal og omegns sparekasse (Haandverksbanken i Arendal) : 1890 - 75 år - 1965 : samt litt om dens forgjenger, Arendals Haandværkeres Laaneindretning 1857-1890
1971: Hjembygdens pris : Øyestad i dikt og sang
1972: Sokneprestene i Øyestad og deres medhjelpere kapellanene
1972: For felles sak. Aust-Agder Fylkesavholdsnemnd gjennom 25 år, 1947-1972
1973: Hverdags-sang : dikt og kvede
1973: Arendals pris i dikt og sang
1973: En hjelpende venn : Aust-Agder fylkesedruskapsnemnd gjennom 25 år : 1948-1973 : beretning
1974: Folk og fe : nye hverdagsdikt
1974: Lensmenn i Øyestad gjennom 400 år : biografier om 20 lensmenn og lokale begivenheter omkring dem
1974: Øyestads ordførere gjennom 135 år : biografier om de 28 ordførere siden 1838, begivenheter omkring dem, og utviklingen i kommunen frem til i dag
1975: God tru, dikt. Oslo : Ansgar, 46 s. ISBN 8250302443 (på bokhylla.no)
1975: Slekt skal følge, fortelling
1975: Frolands pris i dikt og sang
1975: Grimstads pris i dikt og sang, Gamle og nye by- og bygdesanger for storkommunen Grimstad, Eide, Fjære og Landvik.
1976: Den gode strid, dikt og sanger
1977: Det var engang. Gamle Arendal i tekst og bilder.
1978: Nyli gård: et hjem i samfunnets tjeneste gjennom 50 år : 1928-1978Artikler1968: «Dikterpresten fra Øyestad – prost Ivar H. Bentzen» i Julehilsen fra Øyestad
1973: «Bygdekunstneren Arne Smeland hører til de «unge døde»» i Sørlandske Tidende 15. september
1977: «Gabriel Scott bodde som ungdom på Kokkeplassen.» i Hisøys pris i dikt, sang, historier og bilder, signert K.H.


== Referanser ==


== Litteratur ==
Minneside basert på bilder og gravminnedata for Klemmet Hammen, (03.mai 1902 - 23.april 1978), Slekt og Data Gravminnebasen, besøkt 27. juli 2021.
Flaa, Arnfinn (1997): 50 år for felles sak : Aust-Agder fylkesavholdsnemnd 1947-1997, [Lillesand] : [Aust-Agder fylkesavholdsråd], 22 s. ill. (på bokhylla.no)
Midtbø, Arent (1936): Studiearbeidet innan Noregs storlosje av I.O.G.T : Dei fyrste 25 åri, Sandefjord, 67 s. ill. (på bokhylla.no)
Norsk allkunnebok (1953). 5. bandet, Oslo : Fonna, VIII s., 960 sp. (på bokhylla.no)
Terland, Ingrid (2002):Sørlandsforfattere gjennom tidene : skjønnlitterære forfatterskap 800-1999, Bergen : Vigmostad & Bjørke, 470 s., ISBN 8241902778
Vik, Tor (2008): «Rapport fra Seniorgruppas tur til Olandsbu 19 juni» på Aust-Agder Turistforenings nettsted. Publisert 14. juli 2008, besøkt 26. desember 2014.


== Eksterne lenker ==
(no) Klemmet Hammens bibliografi på ask.bibsys.no (Besøkt 26. desember 2014)